open-index/open-wikipedia-markdown huggingface dataset:
EM i friidrett innendørs 1972

Det **3. [[EM i friidrett innendørs]]** ble arrangert 11. og 12. mars 1972 i Grenoble i Frankrike, i Palais des Sports.

## Menn

### 50 m



Finale 11. mars


### 400 m



Finale 12. mars


### 800 m



Finale 12. mars


### 1500 m



Finale 12. mars


### 3000 m



Finale 12. mars


### 50 m hekk



Finale 12. mars


### Høydehopp



Finale 11. mars


### Stavsprang



Finale 12. mars


### Lengdehopp



Finale 11. mars


### Tresteg



Finale 11. mars


### Kulestøt



Finale 12. mars


### 4 x 360 meter stafett



Finale 11. mars


### 4 x 720 meter stafett



Finale 12. mars


## Kvinner
### 50 m



Finale 12. mars


### 400 m



Finale 12. mars


### 800 m



Finale 12. mars


### 1500 m



Finale 12. mars


### 50 meter hekk



Finale 11. mars


### Høydehopp



Finale 12. mars


### Lengdehopp



Finale . mars


### Kulestøt



Finale 11. mars


### 4 x 180 meter stafett



Finale 11. mars


### 4 x 360 meter stafett



Finale 12. mars


## Deltakende nasjoner

* (4)
* (9)
* (7)
* (7)
* (38)
* (3)
* (1)
* (11)
* (5)
* (2)
* (1)
* (23)
* (12)
* (32)
* (5)
* (17)
* (6)
* (6)
* (17)
* (6)
* (34)
* (12)
* (6)

## Eksterne lenker
* European Athletic Association
* Maik Richter - 3. Hallen-Europameisterschaften 11.-12.03.1972 in Grenoble / FRA (resultater)
* Todor Krastev - Athletics indoor championships 1972 Grenoble FRA Palais des Sports 11-12.3 (resultater)
Thynninae

*

**Thynninae** er en underfamilie av stilkvepser. Larvene snylter på biller.

## Utseende
Små til middelsstore, gjerne gule og svarte vepser. Det er stor forskjell på kjønnene, hunnene er mye mindre enn hannene og vingløse, hannene er større og vingede.

## Levevis
Disse artene er parasitoider som stort sett snylter på larver av biller (Coleoptera) som har larver i jorden.
De vingeløse hunnene er avhengig av å bli transportert av de større, flygedyktige hannene under paringen. Kanskje av denne grunnen finner man forholdsvis ofte hunner i paring med hanner av en annen art.

## Utbredelse
Gruppen har de fleste artene i Australia.

## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Thynnoidea
***** Familien Thynnidae
****** Underfamilien **Thynninae**
******* Slekten *[[Aelurus]]* Westwood
******* Slekten *[[Ammodromus]]* Guérin-Ménéville, 1838
******* Slekten *[[Anodontyra]]* Westwood, 1835
******* Slekten *[[Argenthynnus]]* Genise, 1991
******* Slekten *[[Atopothynnus]]* Kimsey, 1991
******* Slekten *[[Brethynnus]]* Genise, 1991
******* Slekten *[[Chrysothynnus]]* Turner, 1910
******* Slekten *[[Curvothynnus]]* Brown, 2010
******* Slekten *[[Dimorphothynnus]]* Turner
******* Slekten *[[Dolichothynnus]]* Turner, 1910
******* Slekten *[[Merithynnus]]* Kimsey, 1991
******* Slekten *[[Mesothynnus]]* Kimsey, 1991
******* Slekten *[[Ornepetes]]* Guérin-Ménéville, 1838
******* Slekten *[[Rhytidothynnus]]* Brown, 2008 (=*Rhytidogaster* Turner, 1907)
******* Slekten *[[Rhagigaster]]* Guérin-Ménéville, 1838
******* Slekten *[[Rostrynnus]]* Genise, 1991
******* Slekten *[[Rugosothynnus]]* Brown, 2015
******* Slekten *[[Scotaena]]* Klug, 1810
******* Slekten *[[Spilothynnus]]* Ashmead, 1903
******* Slekten *[[Telephoromyia]]* Guérin-Méneville, 1838
******* Slekten *[[Thynnus]]* Fabricius, 1775
******* Slekten *[[Umbothynnus]]* Brown, 2008 http://www.mapress.com/zootaxa/2008/f/z01933p058f.pdf 
******* Slekten *[[Upa]]* Kimsey, 1991
******* Slekten *[[Zaspilothynnus]]* Ashmead, 1903
******* Slekten *[[Zeena]]* Kimsey, 1991

## Eksterne lenker
*
Landeplage

**Landeplage** kan vise til:
*Egyptens ti plager, i jødisk og kristen tradisjon ti plager som rammet Egypt
*Landeplage, vanlig navn på en veldig populær sang eller musikkstykke
*Landeplage (TV-serie)
*Landeplage (album)
Fengsu Tongyi

***Fengsu Tongyi*** (, *Samlet betydning av skikker og sedvaner*, også kjent som ***Fengsu Tong***) er en bok skrevet ca 195 e.Kr. av Ying Shao, som levde under det senere Østlige Han-dynastiet. Manuskriptet minner om en almanakk, og beskriver forskjellige merkelige og eksotiske forhold til de lærde, som kulturelle skikker, mystisk trosbruk, og musikkinstrumenter.

## Kapitler
Verket besto av 30 kapitler, men bare ti er bevart for ettertiden. Disse kapitlene ble satt sammen på nytt av Su Song (蘇頌) fra verker av Yu Zhongrong (庾仲容) og Ma Zong (馬總). Noen fragmenter fra de tapte kapitlene har funnet veien inn i andre kinesiske tekster.

#皇霸 Huangba
#正失 Zhengshi
#愆禮 Yanli
#過譽 Guoyu
#十反 Shifan
#聲音 Shengyin
#窮通 Qiongtong
#祀典 Sidian
#怪神 Guaishen
#山澤 Shanze

De tyve tapte kapitlene er Xinzheng 心政, Guzhi 古制, Yinjiao 陰教, Bianhuo 辨惑, Xidang 析當, Shudu 恕度, Jiahao 嘉號, Zhengcheng 徽稱, Qingyu 情遇, Xingshi 姓氏, Huipian 諱篇, Shiji 釋忌, Jishi 輯事, Fuyao 服妖, Sangji 喪祭, Gongshi 宮室, Shijing 市井, Shuji 數紀, Xinqin 新秦 og Yufa 獄法.

## Eksterne lenker
* Fengsu Tongyi
LL-grammatikk

I formell språkteori er en **LL-grammatikk** en formell grammatikk som kan bli parset av en LL-parser, som leser teksten fra venstre til høyre og konstruerer en venstrederivasjon av setningen. Dette i motsetning til LR-parseren som konstruerer en høyrederivasjon. Et språk som har en LL-grammatikk er kjent som et **LL-språk**. Dette danner delmengder av deterministiske kontekstfrie grammatikker og deterministiske kontekstfrie språk.

LL-parsere er tabellbaserte, på samme vis som LR-parsere. Et spesielt tilfelle av LL-parsere er en prediktiv parser, som er en rekursiv descendant parser uten backtracking
LL-parser

En **LL-parser** (*Left to right, Leftmost derivation*) er en toppen-ned-parser for en delmengde av konteksfrie språk. Den parser en setning fra venstre til høyre ved å bruke venstrederivering.

En LL-parser kalles en LL(*k*)-parser hvis den bruker *k* token som lookahead under parsingen av en setning. Hvis en slik parser eksisterer for en bestemt grammatikk, og den kan parse grammatikken uten backtracking, blir dette kalt for en LL(k)-grammatikk.
Prionosuchus

***Prionosuchus*** er en utdødd slekt av store temnospondyle panserpadder. Slekten inneholder kun én anerkjent art, ***Prionosuchus plummeri***, som levde i midten av perm, ca. 270 millioner år siden. Fossilfragmenter av *P. plummeri* er funnet i det som nå er nordøstlige Brasil, i relasjon til Parnaíba-elven. Arten ble første gang beskrevet av L.I. Price i 1948. Den ble 9 meter lang og var den største amfibien som noen gang har levd.

## Referanser


## Eksterne lenker
*
Natalie Sandtorv

**Natalie Sandtorv** (født 1988 i Ålesund) er en norsk jazzmusiker (vokal, waterphone, harmonium, synther, elektronikk).

Hun er kjent for sin utforskning av forskjellige uttrykk innenfor improvisasjonsmusikk i soloprosjekter og med ulike bandkonstellasjoner.

## Biografi
Sandtorv studerte jazz, improvisasjonsmusikk og elektronikk på Norges musikkhøgskole i Oslo og på Griegakademiet i Bergen, hvor hun og medstudent Martin Vinje utarbeidet prosjektet *Coming Home* (2012), en hyllest til Heidi Skjerve med utdrag fra hennes musikk i nye arrangementer. 

Sandtorv er frontfigur og sanger i bandet Morning Has Occurred med Marte Eberson, med turneer i Japan og Europa (2014). I 2014 ga de også ut sitt selvtitulerte debutalbum. De har fått gode kritikker for albumet og konserter på norske jazzfestivaler som Midtsommerjazz, Nattjazz, Vossajazz, Maijazz, Anjazz og Balejazz.

Sandtorv fører eksperimentell improvisasjonsmusikk sammen med innovativ vokalmusikk med duoalbumet *The Jist* der hun spiller med den innovative gitaristen Torgeir Standal. 

I 2015 ga hun ut sitt første soloalbum *Pieces Of Solitude*. Hun har senere gitt ut flere album, også under artistaliaset Neon Ion.

Sammen med Erlend Mokkelbost og Lars Horntveth danner hun trioen Orbits.

Hun er gift med trommeslageren Ole Mofjell.

## Hedersbevisninger
* 2016: Tildelt Sparebank 1 Jazztalent på Moldejazz 2016
* 2025: NOPAs musikkpris for 2024 med Orbits, for låta «Synthetic Sweetness».
* 2026: Nominert til Musikkforleggerprisen i klassen årets gjennombrudd
* 2026: Nominert til Spellemannprisen 2025 i klassen R&B og Soul med Orbits for *Blood  Red Sky*

## Diskografi

### Soloalbum

#### Som Neon Ion

* 2020: *Heart Echoes* (Jazzland Recordings)
* 2022: *Mood Cosmic* (Jazzland Recordings)
* 2026: *Laugh Now, Cry Later* (Jazzland Recordings)

#### Under eget navn
* 2015: *Pieces Of Solitude* (Va Fongool)
* 2017: *Freedom Nation* (Øra Fonogram)

### Samarbeidsprosjekter

#### Med [[The Jist]]
* 2014: *The Jist* (Va Fongool)

#### Med [[Morning Has Occurred]]
* 2014: *Morning Has Occurred* (Ocean Sound Recordings)

#### Med Cokko
* 2016: *The Dance Upon My Grave* (Playdate Records)

#### Med Orbits

* 2024: *Bad Mantras* EP
* 2025: *Blood Red Sky*

## Referanser


## Eksterne lenker
* 
* 
* Natalie Sandtorv på Bandcamp
Pagodebål

**Pagodebål** er en båltype som er velegnet som leirbål fordi det brenner lenge. 

## Fremgangsmåte
Bålet bygges ved å legge noen vedkubber inntil hverandre. Kubbene bør være omtrent samme størrelse. Legg flere kubber inntil hverandre på tvers av de første. Du velger selv hvor mange lag du vil ha. 

Legg to nye kubber på tvers av de forrige. Disse skal ligge lengst mulig fra hverandre. Gjenta to-tre ganger slik at du får plass i midten til å bygge et lite pyramidebål og tenne det. 

I praksis bygger man pyramidebålet først og så legger på de større kubbene i pagodebålet etterpå. Slik kan man også gjøre pagodebålet litt mindre mot toppen, slik at ilden får bedre tak. 

## Atferd
Siden ilden sprer seg raskere oppover enn nedover, så er det mulig å få bålet til å brenne lengre med å legge flere lag med vedkubber nederst. Dersom de nederste lagene er ferske, vil de hjelpe til med å beskytte bakken under. Man kan også bruke tørre kubber nederst og få et leirbål som brenner lenge.

Pagodebål egner seg godt om vinteren siden det tar litt tid før det smelter snøen under og bålet synker ned og blir borte.

## Referanser
Christian Fredrik Wilhelm Scharffenberg

**Christian Fredrik Wilhelm Scharffenberg** (født 1816 i Trondheim, død 1867 i Christiania) var en norsk militær offiser og ordfører i Vardø.

Scharffenberg var kaptein, og fra 1853 til 1859 var han kommandant på Vardøhus festning.

Han var også Vardøs ordfører, og innehadde vervet i fire år, i årene 1855 til 1858.

## Referanser
Psykedelisk kunst

**Psykedelisk kunst** er en retning innenfor billedkunst og design som oppstod og hadde sitt høydepunkt på 1960-tallet. Bakgrunnen var dels 1950-tallets nye interesse for den dekorative, planteinspirerte art nouveau-stilen fra begynnelsen av århundret, dels hallusinasjoner og synsfenomener som kan oppstå i rus ved bruk av psykideliske («sinnsutvidende») midler som LSD og psilocybin. 

Den psykedeliske kunsten er kjennetegnet av svingende, svaiende former og sterkt oppdrevne farger. De første tendensene kom i britisk design, men stilgrepet slo brått igjennom i hippiemiljøet i San Francisco 1964–65. Fra USA spredte retningen seg raskt over hele den vestlige verden. Psykedelisk kunst gjorde seg særlig gjeldende i grafisk design og populærkultur som plakater, plateomslag, reklame og typografi, ofte knyttet til psykedelisk musikk og undergrunnskultur.

## Kjennetegn
* Flytende oljer som lager marmorerte mønstre eller blir projisert som lysbilder
* Fantastiske, metafysiske og surrealistiske motiver
* Kaleidoskopiske og fraktale mønstre, eller dråpeforma paisleymønstre
* Klare og sterke og/eller sterkt kontrasterende farger
* Overdrevent fokus på detaljer, gjerne presentert i en overfylt «horror vacui»-stil.
* Morfing (trinnvis forvandling av detaljer og motiver) og noen ganger kollasjer
* Fosfener, spiraler, konsentriske sirkler, diffraksjonsmønstre og andre entopiske synsfenomener i øyet
* Gjentakelse av motiver
* Oppfinnsom utforming av typografi og håndskrift, for eksempel med fordreide, bølgende former og lek med positive og negative mellomrom

## Se også
* Psykedelisk musikk
* Op art, abstrakt kunst bygd på optiske fenomener
* Popkunst
* Flower power
* Art brut (kunst), *outsider art*
* Surrealisme
* Psykedelia

## Referanser


## Eksterne lenker
*
Paisleymønster

**Paisleymønster** (fra engelsk Paisley pattern) er et dråpeformet plantemotiv, *buta*, som opprinnelig stammer fra Persia (Iran) og India. Det er mye brukt på tekstiler derfra, og er gjennom dette blitt et vanlig motiv i vestlig klesmote fra 1700- og 1800-tallet særlig i Storbritannia. Det skjedde som følge av import av designet fra India, særlig i formen av kasmirsjal. Det ble deretter imitert lokalt i Storbritannia. Mønsteret er tidvis kalt for «Persian pickles» («persisk sylteløk») av amerikanske tradisjonalister, særlig teppeprodusenter, eller «Welsh pears» («walisiske pærer») i walisiske tekstiler så langt tilbake som 1888.

Noen forskere mener at mønsteret viser et bøyd cedertre, som Zarathustra skal ha plantet i paradis. Det himmelske treet ble "bøyd" under vekten av den arabiske invasjonen og den muslimske erobringen av Persia. Ifølge aserbajdsjanske historikere kommer mønsteret fra zoroastrianisme og er et uttrykk for essensen av religionen. Dråpeformen ble senere et dekorativt element som ble mye brukt i aserbajdsjansk kultur og arkitektur.

Det vestlige navnet er avledet fra byen Paisley i vestlige Skottland, som er et sentrum for produksjon av tekstilvarer med paisleymønsteret. I tillegg til båndvevd fabrikasjon ble Paisley et betydelig senter for fabrikasjon av trykt mønster på bomull og ull på 1800-tallet, i henhold til det skotske Paisley Museum and Art Gallery. Trykt paisleymønster var langt billigere enn vevd, og prisen bidro til dets popularitet. De fremste stedene for trykt paisleymønster var Storbritannia og i regionen Alsace i Frankrike.

Paisleymønsteret ble assosiert med psykedelisk kunst grunnet dets generelle gjennomslag i populærkulturen på 1960-tallet, særskilt innflytelsen fra The Beatles. Gitarprodusenten Fender framstilte en «Pink Paisley»-versjon av deres Fender Telecaster ved å lime på paisleymønster på gitarkassen. Den amerikanske musikeren Prince hyllet paisley da han opprettet sitt plateselskap Paisley Park Records og etablerte innspillingsstudioet Paisley Park Studios, begge deler oppkalt etter hans sang fra 1985, «Paisley Park», som understreket av plateomslaget, som består av paisleymønsteret.


Printed Tissue Stamp.jpg|Paisley-stempel til stofftrykk.
Paisley muster 01 1774b35756.jpg|Paisleymønster fra Aserbajdsjan.
File:Guitarra2.jpg|Fender Telecaster med paisleymønster (Paisley Red), produsert fra 1968–1969.


## Referanser


## Litteratur
* Irwin, John (1973): *The Kashmir Shawl*, Victoria and Albert Museum, ISBN 0-11-290164-6.
* Levi-Strauss, Monique (1987): *The French Shawls*, Dryad, ISBN 0-85219-759-4.
* Reilly, Valerie (1987): *The Paisley Pattern: The Official Illustrated History*, Glasgow: Richard Drew, ISBN 0-87905-317-8.

## Eksterne lenker
* 
* «Mønsteret som danker ut leopard», *KK* (16. mars 2012)
* «De heteste mønsterplaggene», *KK* (29. mars 2012)
UNIX versjon 7

**UNIX versjon 7**, også kalt **Seventh Edition Unix** eller bare **V7**, var den syvende versjonen av operativsystemet Unix som ble utviklet av Bell Laboratories. UNIX versjon 7 ble lansert i 1979. I likhet med sin forgjenger UNIX versjon 6, var den utviklet for minidatamaskinen PDP-11 fra Digital Equipment Corporation.

V7 var den første virkelig portable utgaven av UNIX, og ble portert til en rekke 16-bits plattformer, både minimaskiner og mikroprossesor-baserte systemer. California-selskapet UniSoft utviklet en utgave for Motorola 68010, som ble basis for den første arbeidsstasjonen fra Sun Microsystems. Første generasjon av Microsofts Xenix (versjon 1.0 til 2.1) var V7-basert, Venix 2.x likeså – begge for Intel 8086. Xenix ble raskt utvidet til også å dekke Motorola 68000 og Zilog Z8000. Selskapet Onyx utviklet en versjon for Zilog Z8000. Historisk viktigst var Bell Labs egen portering av V7 til Digitals 32-biters VAX-arkitektur, som fikk navnet UNIX/32V og ble startpunkt for BSD 3 og senere 32-biters UNIX-distribusjoner fra Berkeley (BSD 4.x).

UNIX versjon 7 tilhører gruppen som ofte kalles forsknings-Unix fordi de kom fra forskningsmiljøet på Bell Laboratories. V7 ble den siste i denne gruppen før AT&T, moderselskapet til Bell Labs, startet kommersialiseringen av Unix tidlig i 1980-årene, med UNIX System III som første kommersielle utgave.

For mange som var aktive i utviklingsmiljøene rundt UNIX i 1970- og 1980-årene, representerte V7 «det siste ekte UNIX».

## Referanser


## Eksterne lenker
*  Unix Seventh Edition manual (Bell Labs)
*  Kildekode
*  PDP Unix Preservation Society
Michael Cochrane

**Michael Cochrane** er navnet til flere personer:

* Michael Cochrane (skuespiller) (født 1947), britisk skuespiller
* Michael Cochrane (friidrettsutøver), (født 1991), newzealandsk hekkeløper
Diamminae

*

**Diamminae** er en underfamilie av stilkvepser. Larvene snylter på jordsirisser. Gruppen omfatter bare én art fra Australia, *[[Diamma bicolor]]*.

## Utseende
Middelsstore (15-25 millimeter), avlange vepser. Det er stor utseendemessig forskjell mellom kjønnene. Hunnene er større (ca. 25 millimeter) og vingeløse, hannene er betydelig mindre (ca. 15 millimeter) med vinger. Det er et svært uvanlig trekk for Thynnidae at hunnene er større enn hannene. Denne arten er slående farget: kroppen er metallisk blå, antennene og de korte beina skarpt røde.

## Levevis
Disse artene er parasitoider som stort sett snylter på jordsirisser (Gryllotalpidae) som har larver i jorden. Hunnen graver seg ned til byttet, lammer det med et stikk og legger et egg på det. Vepselarven utvikler seg så på den paralyserte larven. Hunnene har giftbrodd og de denne arten kan gi smertefulle stikk som i verste fall kan medføre fare for anafylaktisk sjokk hos mennesker.

## Utbredelse
Arten er utbredt i det sørøstlige Australia (Tasmania, Victoria og New South Wales).

## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Thynnoidea
***** Familien Thynnidae
****** Underfamilien **Diamminae** - bare én kjent art:
******* *[[Diamma bicolor]]* Westwood, 1835

## Eksterne lenker
* 
* Atlas of Living Australia - Diamminae http://bie.ala.org.au/species/urn:lsid:biodiversity.org.au:afd.taxon:39c3ad10-2d4d-4504-98f4-a6497c0d7cc6
U23-EM i friidrett 2005

**[[U23-EM i friidrett]] 2005** var den femte utgaven av dette toårlige friidrettsmesterskapet for europeiske utøvere under 23 år, det ble arrangert på Steigerwaldstadion i Erfurt i Tyskland fra 14. til 17. juli 2005.

## Medaljevinnere
### Menn

### Kvinner

## Medaljeoversikt

## Deltakere
Ifølge uoffisielle tall deltok 748 utøvere fra 41 land i dette mesterskapet.

* (1)
* (1)
* (5)
* (2)
* (31)
* (18)
* (2)
* (7)
* (3)
* (4)
* (15)

* (2)
* (14)
* (16)
* (70)
* (77)
* (48)
* (22)
* (18)
* (1)
* (11)
* (2)

* (45)
* (11)
* (14)
* (2)
* (2)
* (19)
* (3)
* (76)
* (4)
* (16)
* (56)

* (6)
* (8)
* (5)
* (39)
* (20)
* (13)
* (10)
* (29)

## Referanser


## Eksterne lenker
* European Athletics - resultater, menn (PDF)
* European Athletics - resultater, kvinner (PDF)
* Offisiell hjemmeside - Erfurt 2005 (arkivert)
Brachycistidinae

*

**Brachycistidinae** er en underfamilie av stilkvepser. Larvene snylter på biller.

## Utseende
Stort sett små, slanke, rødlige vepser. Det er stor forskjell mellom kjønnene: hannene er større, har velutviklede vinger og lange antenner. Hunnene er mindre, vingeløse og maurlignende, med korte antenner.

## Levevis
Inntil nylig var nesten ingenting kjent med sikkerhet om biologien til disse vepsene. Nylig  har det blitt observert at en av artene høyst sannsynlig snylter på larvene til en skyggebille (Tenebrionidae). Hannene flyr om natten og kommer gjerne til lys.

## Utbredelse
Gruppen finnes bare i Amerika.

## Systematisk inndeling
Som ofte når man har grupper med stor forskjell mellom kjønnene har det vist seg vanskelig å assosiere hanner og hunner i denne gruppen, særlig siden "parringer" mellom ulike arter forekommer relativt hyppig hos Tiphiidae. Noen av slektene er kjent fra bare ett kjønn, og det er sannsynlig at noen "hann-slekter" kan være identiske med noen "hunn-slekter". Inndelingen følger 

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Tiphioidea
***** Familien Tiphiidae
****** Underfamilien **Brachycistidinae**
******* Slekten *[[Acanthetropis]]* Wasbauer, 1958 - 4 arter
******* Slketen *[[Brachycistellus]]* Baker, 1909 - én art
******* Slekten *[[Brachycistina]]* Malloch, 1926 - én art
******* Slekten *[[Brachycistis]]* Fox, 1893 - 35 arter
******* Slketen *[[Brachymaya]]* Kimsey & Wasbauer, 1998 - én art
******* Slekten *[[Colocistis]]* Krombein, 1942 - 10 arter
******* Slekten *[[Dolichetropis]]* Wasbauer, 1968 - én art
******* Slekten *[[Glyptacros]]* Mickel & Krombein, 1942 - 5 arter
******* Slekten *[[Hadrocistis]]* Wasbauer, 1968 - 2 arter
******* Slekten *[[Paraquemaya]]* Kimsey & Wasbauer, 1998 - 4 arter
******* Slekten *[[Sedomaya]]* Kimsey & Wasbauer, 1998 - én art
******* Slekten *[[Stilbopogon]]* Mickel & Krombein, 1942 - 12 arter

## Referanser


## Eksterne lenker
* 
* Bilde av en hunn fra California
* bugguide.net - Bildegalleri over nordamerikanske arter
Odd Myre

**Odd Myre** (1912–2005) var en norsk reklamemann.

Han var sønn av Olav Myre som grunnla Myres Pressebyrå i 1910, som fra 1918 også formidler annonser og reklame. Denne kombinasjonen var ikke lengre tillatt fra 1935, og reklamedelen ble da skilt ut, og Odd Myre overtok ledelsen av reklamevirksomheten, som fikk navnet *Myres Reklamebyrå*. Myre ledet dette fram til 1968. Han ble etterfulgt av Asbjørn Sæthre, som satt fram til 1998. Selskapet ble fusjonert inn i den amerikanske reklamebyråkjeden BBDO i 1999.

I 1958 var han med på å stifte Institutt for Markedsføring, etter modell av det engelske *Institute of Practitioners in Advertising*, og eid av Reklamebyråforeningen. Samme år etterfulgte han Hans Chr. Seeberg som styreleder av Reklamebyråforeningen, et verv han hadde fram til 1962. Han var også med på å stifte European Association of Advertising Agencies.

Myre var aktiv i Riksmålsforbundet, og en talsmann for et sterkt forsvar. Han var med i den norske motstandsbevegelsen under andre verdenskrig, og ble tildelt Deltagermedaljen. Han er gravlagt på Vestre gravlund.

## Referanser
Sonja Jógvansdóttir

**Sonja J. Jógvansdóttir** (født 9. november 1977 i Tórshavn) er en færøysk organisasjonskvinne og politiker (Tj.)

Sonja Jógvansdóttir vokste opp i Fuglafjørður som datter av lærer Jógvan Finnur Poulsen og hustru Jónvør Hansdóttir. Hun har mastergrad i statsvitenskap fra University of Edinburgh og supplerende kurs i forvaltning fra Roskilde Universitet. I 2006 ble hun initiativtager til og koordinator for SAMTAK, en paraplyorganisasjon for den færøyske fagbevegelsen. Hun har tidligere arbeidet som journalist samt saksbehandler ved den færøyske EU-representasjonen i Brussel.

Sonja Jógvansdóttir har særlig vært opptatt av emner som likestilling mellom kjønnene, homofiles rettigheter og fattigdom. I 2015 ble hun innvalgt på Lagtinget for det sosialdemokratiske partiet Javnaðarflokkurin med 1&nbsp;021 personstemmer, nest flest etter partiets leder Aksel V. Johannesen. Hun meldte seg ut av Javnaðarflokkurin kort tid etter valget, fordi Aksel V. Johannesens regjering ikke nevnte borgerlig vielse av homofile i sitt regjeringsgrunnlag. Hun tok sete i Lagtingets justiskomité. Hun støttet regjeringen som partiløs. I februar 2019 meldte hun seg inn i Tjóðveldi, men ble ikke tatt opp i Tjóðveldis lagtingsgruppe, ettersom hun opprinnelig var valgt for et annet parti. Hun stilte ikke til gjenvalg til Lagtinget i 2019.

Sonja Jógvansdóttir bor i Tórshavn som samboer med tidligere kulturminister Annlis Bjarkhamar.

## Referanser
Christen K. Gran

**Christen K. Gran** (født 19. mai 1888 i Bergen, død 4. mars 1971 i Bergen) var en norsk forretningsmann som sammen med syv andre stiftet Sportsklubben Brann den 26. september 1908, da under navnet Ski- og Fotboldklubben Brann. Han spilte flere A-lagskamper for Brann i klubbens første år. 

Gran ble senere formann i klubben, først i perioden 1910–1911, deretter i perioden 1913–1922, så i perioden 1928–1930 samt under andre verdenskrig. Han var pådriver for å opprette Bergen fotballkrets; det skjedde i 1911. 

Gran var den første personen som ble utnevnt til æresmedlem i Brann; det skjedde i 1923. Han var ellers initiativtaker til byggingen av Brann Stadion. 

Av yrke var Gran «Skibsmæglerkontorist». 

## Referanser
Pavol Barabáš

**Pavol Barabáš**  (født 13. september 1959) er en slovakisk filmregissør, manusforfatter, dokumentarist og filmprodusent. 
Han  studerte  ved Det slovakiske tekniske universitet i Bratislava (STU).  
Han debuterte  med dokumentarfilmen *Tatranské memento* (*Tatras memento*) i 1994.
Blant hans mest kjente dokumentarfilmer er *Amazonia Vertical* og *Pururambo*. 

## Utvalgt filmografi
### Som regissør
#### Dokumentarfilm

* *Tieň jaguára* (2018) (*Spirit of Jaguar*)
* *Vábenie výšok* (2017) (*Addicted to Altitude*)
* *Sloboda pod nákladom* (2016) (*Freedom Under Load*)
* *S tebou ma baví Slovensko* (2015) (*From Slovakia With Love*)
* *Suri* (2015)
* *Žiť pre vášeň*  (2014) (*Live for Passion*) 
* *Polárnik*  (2014) (*The Polarman*) 
* *Stopy na hrebeni*  (2013) (*Footprints on the Ridge*) 
* *Príbehy tatranských štítov*  (2011, 2012, 2013) (*Tales of the tatras Peaks*) 
* *Hľadači tieňa*  (2013) (*Searching for the Shadow*) 
* *Kde ticho hovorí*  (2013) (*Where silence speaks*) 
* *Zajatci podzemia*  (2012) (*Captives of the Underground*) 
* *Hľadači utajených svetov*  (2010) (*The Secret World´s Seekers*) 
* *Pygmejovia - Deti džungle*  (2011) (*Pygmies - The Children of The Jungle*) 
* *Trou de Fer - Železná diera*  (2011) (*Trou de Fer - The Iron Hole*) 
* *Mongolsko - V tieni Džingischána*  (2010) (*Mongolia - In The Shadow of Genghis Khan*) 
* *Ticho nad oblakmi - Meditácia*  (2010) (*Silence Above the Clouds*) 
* *Tajomstvo podzemia*  (2009) (*The Mystery Of Underground*) 
* *Bhután - Hľadanie šťastia*  (2008) (*Bhutan - A Search For Happiness*)
* *Everest - Juzek Psotka*  (2008) 
* *Carstensz - Siedma hora*  (2008) (*Carstensz - The Seventh Summit*) 
* *Neznáma Antarktída*  (2007) (*Unknown Antarctica*)
* *Vysoké Tatry - Divočina zamrznutá v čase*  (2007) (*High Tatras - A Wilderness Frozen In Time*) 
* *Tepuy - Cesta do hlbín Zeme*  (2007) (*Tepuy - A Journey To The Dephts Of The Earth*) 
* *Premeny Tatier*  (2006) (*The Metamorphoses of the Tatra Mountains*) 
* *Pururambo* (2005)
* *Amazonia Vertical* (2004)
* *Iné svety *  (2003) (*The Tatras a Mystery*) 
* *Omo - Cesta do praveku*  (2002) (*Omo - A Journey to the Primeval Age*)
* * Mustang *  (2001) 
* *Expedícia Sibír*  (2001) (*Expedition Siberia*) 
* *Tajomné Mamberamo*  (2000) (*Mysterious Mamberamo*) 
* *Za hranicami tmy*  (1999) (*Beyond the Fronties of the Darkness*) 
* *118 dní - V zajatí ľadu*  (1998) (*118 Days in Captivity of Ice*) 
* *Budhizmus na streche sveta*  (1998) (*Buddhism on the Roof of the World*) 
* *Pod Kančendžogou je ich domov*  (1998) (*Their Home is Below The Kanchenjunga*) 
* *80 metrov pod vrcholom*  (1997) (*80 Metres Below The Summit*) 
* *Budhistický Ladakh*  (1996) (*Buddhist Ladakh*) 
* *Karakoram Highway*(1995)
* *Tatranské memento*  (1994) (*Tatras memento*)

### Som produsent

* *Trou de Fer - Železná diera*  (2011) (*Trou de Fer - The Iron Hole*) 
* *Tepuy - Cesta do hlbín Zeme*  (2007) (*Tepuy - A Journey To The Dephts Of The Earth*) 
* *Tajomné Mamberamo*  (2000) (*Mysterious Mamberamo*)

## Referanser


## Eksterne lenker
* 
*  k2studio.sk (engelsk)
*  everestnews.com (engelsk)
*  csfd.cz (tsjekkisk)
Giovanni Lanza

**Domenico Giovanni Giuseppe Maria Lanza** (født 15. februar 1810 i Casale, Piemonte død 9. mars 1882 i Roma) var en italiensk lege og politiker. Lanza var sitt lands statsminister fra 14. desember 1869 til 10. juli 1873.  
### Liv og virke
Lanza studerte medisin i Torino og praktiserte i noen år i sin hjemby. Han deltok i landbrukssamvirket i Torino, og dessuten aktivt i opprøret i 1848.  

#### Kongedømmet Sardinia
Han ble i 1848 innvalgt i Piemontes parlament, og sluttet seg til Cavours parti. Fra 1955 til 1864 var han flere ganger minister i Piemontes regjering og dessuten president i parlamentet.  

#### Kongedømmet Italia
Han var Italias innenriksminister i perioden 1864 til 1865 i La Marmoras regjering, og arbeidet for overføring av hovedstaden fra Torino til Firenze. Lorenzo sto senere i opposisjon til Menabreas økonomiske politikk, og etterfulgte ham som statsminister i 1869. Lanza beholdt vervet som statsminister og samtidig innenriksminister, inntil 1873. Finansminister i Lanzas regjering var Quintino Sella som forsøkte å reformere Italias finanser. Da Sellas forslag ikke fikk medhold gikk regjeringen av.    

I Lanzas regjeringstid ble Italia endelig samlet og Roma ble hovedstad.

## Referanser

## Eksterne lenker
* Opplysninger om Giovanni Lanza på internettsiden til Italias deputerkammer
Defence Electronics and Components Agency

**Defence Electronics and Components Agency** (**DECA**) er en britisk statlig etat underlagt Forsvarsministeriet. DECA leverer tjenester innen vedlikehold, reparasjon og oppgradering av avionikk og elektronikk og generelle ingeniørtjenester til det britiske forsvaret.

Etaten ble etablert 1. april 2015 av luftavdelingen i Defence Support Group (DSG), da resten av DSG ble solgt til Babcock International. DECA ble offisielt åpnet 21. oktober 2015.

## Referanser


## Eksterne lenker
*
Andros (Bahamas)

**Andros** er en øygruppe som utgjør en del av Bahamas. Det er landets største øygruppe, med et samlet areal på  kvadratkilometer. 

## Referanser


## Eksterne lenker
*
Bik Bok

**Bik Bok** er en kleskjede som ligger under Varner-Gruppen. Den har i 2015 mer enn 1400 ansatte fordelt på ca. 200 butikker, i Norge, Danmark, Sverige, Finland og Østerrike. Daglig leder i Bik Bok AS er Marianne Bjarstad. I 2014 hadde de en omsetning på 751,9 millioner kroner.

## Historie
Klesmerket Bik Bok ble startet i 1973 gründerne Ola Kongshaug, Kenneth Sandvold og Karstein Gjertsvik.  Deres konsept var å tilby unge kvinner moteriktige klær til en rimelig pris. I 1978 ble Bik Boks første butikk åpnet i Oslo. Det første driftsåret hadde Bik Bok en omsetning på 150 millioner kroner, og etter tre år var omsetningen nådd 1 milliard kroner.  Ola Mæle (ofte blandet sammen med Kongshaug) og Skule Eggum kom inn i Bik Bok konsernet senere med herremerket Poco Loco. 

På slutten av 1980-tallet begynte driften å gå dårlig. Da solgte gründerne selskapet til finansmannen Atle Brynestad, som i 1991 solgte selskapet videre til Frank Varner og Varner-Gruppen.

## Kolleksjoner
Bik Boks kolleksjoner blir designet ved hovedkontoret i Oslo. I tillegg til sitt eget Bik Bok-merke, fører de også deres andre merker Never Denim, Westhill Redbird og Sassymanii.

Siden 2009 har de hatt flere kolleksjoner i samarbeid med store it-jenter, deriblant Mary-Kate og Ashley Olsen, Whitney Port, Angelica Blick, Lene Orvik og Jenny Skavlan.

## Bik Bok Casa
På midten av 80-tallet inngikk Bik Bok et samarbeid med Ekornes om produsere møbler for ungdom. Møbelserien fikk navnet Bik Bok Casa.

## Referanser
Henrik Breimyr

**Henrik Breimyr** (født 20. juli 1993) er en norsk fotballspiller. 

Han har tidligere spilt for Viking i Tippeligaen, samt landslagsfotball for aldersbestemte lag for Norge, sist i 2013 for Norges U21-herrelandslag.

Han er bror av fotballspilleren Andreas Breimyr.

## Referanser


## Eksterne lenker
* 
* «Henrik Breimyr», profil på altomfotball.no
Løksebotn

**Løksebotn** er en grend i Salangen kommune i Troms, beliggende ved Løkseelva innerst i Løksefjorden.

Fylkesvei 848 og fylkesvei 84 møtes ved Løksebotn. 

Løksebotn var tidligere en egen skolekrets i kommunen, med Løksebotn skolehus ferdigbygget i 1929.

## Referanser




## Eksterne lenker
*
Samfundets støtter (film, 1935)

***Samfundets støtter*** (originaltittel: **) er en tysk dramafilm fra 1935, i regi av Detlef Sierck. Filmen er basert på Henrik Ibsens skuespill, *[[Samfundets støtter]]*, fra 1877. Hovedrollen som den formuende og skruppelløse konsul Karsten Bernick spilles av Heinrich George.

Filmen er i svart-hvitt og ble spilt inn i september og oktober 1935 i Potsdam, Hamburg og Bornholm (Danmark).

## Handling
Den velstående konsul Bernick er den stolte eieren av et skipsverft. Alle hans handlinger og tanker retter seg mot det at sønnen, Olaf, på et egnet tidspunkt skal overta dette.

Bernicks svoger, Johan Tønnessen, har blitt en velhavende rancheier etter tyve år i utlendighet. Da han atter viser seg på hjemstedet, går det igjen gamle rykter om at Dina (som bor i konsulens hus) er hans *uekte* barn. Bernick har hele tiden pleiet ryktene om at Tønnessen er jentas far. 

Filmens handling blir fort turbulent når Tønnessen spontant beslutter å reise med Dina til USA med båt. Trass i en tiltagende storm beordrer Bernick kapteinen å avseile raskt. Det som må hende, hender: I grov sjø kantrer skipet og grunnstøter. Det ingen da kjente til, var at Olaf var blindpassasjer på dette ikke akkurat sjødyktige skipet.

Bernick, som skjønner at sønnen var ulovlig med på skipet, drukner etter å ha blitt trukket med i brenningene, mens han fortvilet skrek etter sønnen. I alle fall greide Johan å redde Olaf.

## I rollene
* Heinrich George - Verftseier og konsul Karsten Bernick   
* Maria Krahn - Hans frue Betty Bernick   
* Horst Teetzmann - Deres sønn Olaf Bernick   
* Albrecht Schoenhals -  Johan Tönnessen   
* Suse Graf - Dina Dorf   
* Oskar Sima - Prokurist Krapp   
* Karl Dannemann - Verksmester Aune   
* Annemarie Beck - Kokka til Bernick   
* Hans-Joachim Büttner - Redaktør Hammer   
* Walther Suessenguth - Sirkusdirektør Urbini   
* Franz Weber - Kjøpmann Vigeland   
* Toni Tetzlaff - Fru Vigeland   
* Paul Beckers - Sirkusklovn Hansen   
* Sascha Oskar Schoening - Kjøpmann Sandstadt   
* Maria Hofen - Fru Sandstadt  
* Gerti Ober - Deres datter Thora Sandstadt

## Referanser


## Eksterne lenker
*
Tømmerneset fangeleir

**Tømmerneset fangeleir** var en tysk fangeleir på Tømmerneset i Hamarøy som ble benyttet under andre verdenskrig. Fangeleiren ble tatt i bruk i 1943, og hadde på det meste  russiske krigsfanger som ble satt til tvangsarbeid på Polarbanen.

## Se også
*Organisasjon Todts virksomhet i Norge

## Referanser
Tennvatn tunnel

**Tennvatn tunnel** er en tunnel som ble påbegynt under andre verdenskrig, tiltenkt som jernbanetunnel på Polarbanen. Tunnelen skulle gå mellom de to planlagte stasjonene i Mørsry i Sørfold og Kråkmo i Hamarøy.

Fra Mørsry går tunnelen nordover gjennom et heiparti frem til Sjettevasselva mellom Femte- og Sjettevatnet i Sagvassdalen i Hamarøy. Tennvatn tunnel var ment å bli den nest lengste av tunnelene på Polarbanen, med en lengde på  meter. Ved krigens slutt i 1945 var det konstruert 475 meter fra det sørlige innslaget og 362 meter fra det nordlige. Tunnelen er ikke i bruk, og det nordlige innslaget står fullt av vann.

## Referanser


## Eksterne lenker
* Bilde av Tennvatn tunnel
EM i friidrett innendørs 1971

Det **2. [[EM i friidrett innendørs]]** ble arrangert 13. og 14. mars 1971 i Sofia i Bulgaria, i arenaen *Festiwalna*.

## Menn
### 60 m



Finale 13. mars


### 400 m



Finale 14. mars


### 800 m



Finale 14. mars


### 1500 m



Finale 14. mars


### 3000 m



Finale 14. mars


### 60 m hekk



Finale 14. mars


### Høydehopp



Finale 13. mars


### Stavsprang



Finale 14. mars


### Lengdehopp



Finale 14. mars


### Tresteg



Finale 14. mars


### Kulestøt



Finale 13. mars


### 4 x 400 meter stafett



Finale 14. mars


### 4 x 800 meter stafett



Finale 14. mars


## Kvinner

### 60 m



Finale 14. mars


### 400 m



Finale 14. mars


### 800 m



Finale 14. mars


### 1500 m



Finale 14. mars


### 60 meter hekk



Finale 14. mars


### Høydehopp



Finale 14. mars


### Lengdehopp



Finale 13. mars


### Kulestøt



Finale 13. mars


### 4 x 200 meter stafett



Finale 13. mars


### 4 x 400 meter stafett



Finale 14. mars


## Medaljetabell

## Deltakende nasjoner

* (6)
* (33)
* (2)
* (5)
* (17)
* (6)
* (2)
* (9)
* (5)
* (9)
* (26)
* (18)
* (49)
* (12)
* (11)
* (5)
* (10)
* (15)
* (4)
* (12)
* (42)
* (13)
* (5)

## Eksterne lenker
* European Athletic Association
* Maik Richter - 2. Hallen-Europameisterschaften 13.-14.03.1971 in Sofia / BUL (resultater)
* Todor Krastev - Athletics indoor championships 1971 Sofia BUL Festivalna 13-14.3 (resultater)
Berit Nordstrand

**Berit Nordstrand** (født 28. april 1966) er en norsk lege, forfatter og foredragsholder. Hun har spesialisering i farmakologi og rus - og avhengighetsmedisin.

## Bakgrunn og virke
Nordstrand har engasjert seg i spørsmål knyttet til kosthold og helse, og har utgitt en rekke bøker om dette. Inspirasjonen til dette engasjementet oppstod da hun selv fikk et barn med en kronisk virusinfeksjon som gikk over etter at kostholdet ble endret. Særlig har hun stilt seg kritisk til inntak av sukker, hvetemel og genmodifisert mat.

Nordstrand har mottatt faglig kritikk for kostholdsråd som ikke har vitenskapelig støtte og for å overdrive nytteverdien av endret kosthold. Angående hennes samarbeid med skiskytteren Tiril Eckhoff har eksperter på ernæring gitt uttrykk for bekymring for uheldig påvirkningskraft på unge idrettsutøvere. Særlig vakte det reaksjoner da hun på sin blogg delte råd om hvordan man kunne beskytte seg selv mot viruset COVID-19. I 2021 informerte Den norske legeforening på sine nettsider at Rådet for legeetikk hadde gitt Berit Nordstrand kritikk for brudd på etiske regler for leger. 

I 2018 samarbeidet Nordstrand med Klaus Sonstad om programmet «Bra Godt» på TV 2. Ny sesong ble vist i 2019.

## Bibliografi

* Nordstrand, Berit: *Mat med mer: hverdagsmat for glede, overskudd og helse*, Fraiva, 2012, ISBN 9788299904308
* Nordstrand, Berit: *Mat til sinns: nytelser for minnet og sinnet*, Fraiva, 2013, ISBN 9788299904315
* Nordstrand, Berit: *Sukkerkok i hodet*, Fraiva, 2014, ISBN 9788299904322
* Nordstrand, Berit: *12 uker til et sunnere liv og en smalere midje*, Gyldendal, 2015, ISBN 9788205458390
* Nordstrand, Berit: *En ny start: en 12-ukers plan for å endre ditt kosthold og komme i form*, Gyldendal, 2015, ISBN 9788205479197
* Skjelde, Kjartan & Nordstrand, Berit: *Verdens beste familiekokebok: sunt, kjapt & godt*, Gyldendal, 2015, ISBN 9788205453777
* Nordstrand, Berit: *Ta vare på deg selv - 12 år yngre på 12 uker*, Gyldendal 2016, ISBN 9788205491045
* Skjelde, Kjartan & Nordstrand, Berit: *Verdens beste smoothiebok*, Gyldendal 2017, ISBN 9788205499614
* Nordstrand, Berit: *Omstart 30*, Gyldendal 2020, 
* Nordstrand, Berit: Nordstrand, Berit: *Autofagi 14 : styrk cellenes egen fornyelse med 14 dagers periodisk faste og anti-inflammatorisk mat*, Gyldendal 2024, 

## Referanser


## Eksterne lenker
*
Nexus 6P

**Nexus 6P** (kodenavn *Angler*) er en smarttelefon laget av Huawei. Den er utviklet i samarbeid med Google, og er en del av Nexus-serien. Den ble vist frem 29. september 2015 sammen med Nexus 5X. Produksjonen av Nexus 6P ble avsluttet 4. oktober 2016. Nexus 6P er etterkommeren til Nexus 6, og har nå en fingeravtrykkssensor, en raskere CPU, større skjerm og bedre kameraer, men ikke muligheten til trådløs lading. 

## Spesifikasjoner

### Maskinvare
Nexus 6P har en Snapdragon 810 v2.1-prosessor med 3&nbsp;GB RAM, og enten 32, 64 eller 128&nbsp;GB intern lagring. Batteriet har en kapasitet på 3450 mAh, med en USB-C-inngang for lading og dataoverføring. Kameramodulene blir laget av Sony (Sony ExmorR IMX 377). Det bakovervendte kameraet har 12.3 megapiksler, med en apertur på f/2.0 og et autofokus-system som bruker IR-lasere. Det kan filme i 4K, samt sakte film ved 720p@240fps. Frontkameraet har 8 megapiksler og en apertur på f/2.4.

Fingeravtrykkssensoren, med navnet *Nexus Imprint *er ved midten av enheten, under kameraet. Skjermen er en 5,7-tommers WQHD AMOLED-skjerm, med en oppløsning på 2,560 x 1,440 piksler (518 ppi).

### Programvare
Telefonen kjører Android versjon 6.0 «Marshmallow». Kan oppgraderes til Android versjon 8.1 «Oreo».

### Design
Telefonen er den første i Nexus-serien laget i en metallkropp. Fargevalgene er aluminium, grafitt, frost og gull (ekslusivt for Japan).

## Referanser

## Eksterne lenker
*
Benno Asberg

**Benno Asberg** (født 8. juli 1912 i Sagare i guvernementet Kovno i den litauiske delen av keiserriket Russland, død 11. april 1986) var en norsk handelsmann og en av få de som overlevde deportasjonen av de norske jødene under andre verdenskrig. Han var en av svært få nordmenn som klarte å rømme fra fangenskap på kontinentet. 
## Liv og virke
Benno (Benjamin) Asberg ble født 8. juli 1912 i Sagare i guvernementet Kovno i den litauiske delen av keiserriket Russland. Han kom til Norge sammen med foreldrene omkring 1922. Hans far Moses Apelsin (født 1875 i Litauen, død 1953) var innlagt på Ullevål sykehus i Norge og ble ikke deportert. Moren Elka Apelsin (født 1878 i Litauen) ble deportert med Gotenland-transporten 24. februar 1943 og drept ved gassing etter ankomst til Auschwitz (3. mars 1943). 

Asberg ble arrestert 26. oktober 1942 og deportert med D/S Donau 26. november til Auschwitz Buna-Monowitz. I slutten av januar 1945 ble han sammen med andre overlevende sendt vestover mot Nordhausen-Dora og senere til Ravensbrück. Reisen fra Dora til Ravensbrück tok 12 dager. Underveis ble papirene hans ødelagt og oppga seg selv som ikke-jøde ved registrering. Fangene i Dora-leirene ble brukt som slavearbeidere i de underjordiske fabrikkene for V1 og V2. Da de hvite bussene våren 1945 var i Dora fikk han ikke være med. Under transporten fra Dora til Ravensbrück ble papirene borte og han skiftet identitet og ble klassifisert som ikke-jøde. 

Ved evakueringen fra Ravensbrück rømte han og andre fanger ved å hoppe av toget. De kom etter noen timers gange til et gods der det sto SS-biler parkert. De fikk mat og ble skjult av en tysk godsforvalter til sovjetiske styrker kom fire dager senere, den 1. mai.

Asberg ble intervjuet i Aftenposten sommeren 1945 og fortalte da at reisten til Auschwitz varte i 15 dager og 33 personer døde i den vognen han var i.

Asberg drev etter krigen med handel og agentur, og giftet seg i 1950 med Sylvi Raskow. Han døde den 11. april 1986 og ble begravet på Helsfyr i Oslo.

## Referanser
Berthold Epstein

**Berthold Epstein** (født 1. april 1890 i Pilsen i datidens Østerrike-Ungarn, nå Tsjekkia, død 9. juni 1962 i Praha) var en tsjekkoslovakisk lege.

Han var spesialist i barnesykdommer  med doktorgrad i medisin (1914), professor i barnesykdommer (1930), og direktør ved barnesykehuset i Praha 1932-1939 (også omtalt som *Kinderklinik* ved det medisinske fakultetet i Praha). Sammen med sin kone Ottilie (født Eckstein, 1896) flyktet han til Norge 15. mars 1940. Epstein fikk lisens til å arbeide som lege i Norge i september 1939, da han kom til Norge i mars 1940 ble han oppfordret til å søke stillingen som sjef for Rikshospitalets barneklinikk. Han drev tuberkuloseforskning i Oslo til høsten 1942. Epstein ble deportert 26. november med DS «Donau» der han fungerte som skriver ombord. I Auschwitz var han assistent for leirlegene, blant annet Josef Mengele. Ottilie ble gasset og brent rett etter ankomst. På slutten av krigen ble Epstein sammen med andre overlevende i Auschwitz drevet vestover ("dødsmarsjene"), ifølge Kai Feinbergs beretning. Ifølge Mendelsohn var Epstein i Auschwitz-området da leiren ble frigjort.

Sønnen var jagerflyger i britisk tjeneste. Epstein reiste hjem til Praha etter krigen. Han vitnet i sovjetisk sak mot krigsforbrytere og folkemord. Epstein ledet barneklinikken ved Bulovka-sykehuset (Nemocnice Na Bulovce) i Praha til han døde i 1962.

## Referanser
Fotball under Middelhavslekene 1955

**Fotball under Middelhavslekene 1955**. Fotball var en av flere sporter i de andre Middelhavslekene som ble arrangert i Barcelona i Spania i perioden 15. til 25. juli 1955. Det var fire herrelag som deltok i fotballturneringen. Det ble spilt en enkeltserie der alle lagene møttes en gang.

## Medaljer

## Eksterne lenker
* Complete 1955 Mediterranean Games Standings
* Mediterranean Games Athletic results at Gbrathletics.com
Seiling under Middelhavslekene 1955

**Seiling under Middelhavslekene 1955**. Seiling var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det var første gangen som seiling var med på programmet i Middelhavslekene. Det ble konkurrert i tre klasser. Italia ble beste nasjon, de vant alle tre gullmedaljene.

## Medaljer

## Eksterne lenker
* Complete 1955 Mediterranean Games Standings
* Mediterranean Games Athletic results at Gbrathletics.com
Notabene Records

**Notabene Records** var et norsk plateselskap etablert av Ole A. Sørli i Oslo i 1980. Plateselskapet holdt til i Jacob Aalls gate 8B og ga ut flere store platesuksesser gjennom 80-tallet og mesteparten av 90-tallet. Notabene Records hadde Knutsen & Ludvigsen, Ole I'Dole, Jarle Zimmermann, Gustav Lorentzen og TuriStene men mest kjent var plateselskapet for å ha Dollie De Luxe i stallen. I 1997 kom den siste utgivelsen fra plateselskapet og senere samme år ble Notabene Records solgt til Universal. 
## Utgivelser
* Knutsen & Ludvigsen: *[[Fiskepudding! Lakrisbåter!]]* (1980)
* Dollie: *1984/Pin Up* (1981)
* TuriStene: *Gråt ikke mer* (1981)
* Dollie: *[[Dollies dagbok]]* (1981)
* TuriStene: *[[Hard valuta (album)|Hard valuta]]* (1981)
* Dollie: *I Want You/Forever* (1982)
* Ole I'Dole: *Det va'kke min skyld/Hvis jeg var gud* (1982)
* Dollie: *[[Rampelys (album)|Rampelys]]* (1982)
* Jarle Zimmermann: *Russerne kommer/Den elektriske gitaren* (1982)
* Dollie: *På gang igjen* (1982)
* Dollie: *[[First Act]]* (1982)
* Jarle Zimmermann: *[[LP 4]]* (1982)
* Dollie: *Det er deg jeg skal ha/For evig* (1982)
* Knutsen & Ludvigsen: *Godmorgen Norge/Eg ve te Bergen* (1983)
* Ole I'Dole: *[[Blond og billig]]* (1983)
* Dollie: *[[Dollie's Diary]]* (1983)
* Knutsen & Ludvigsen: *[[Juba Juba]]* (1983)
* Ole I'Dole: *Sayonara/I Love You Love Me Love* (1984)
* Dollie De Luxe: *Wanted (Dead or Alive)* (1984)
* Dollie De Luxe: *Lenge leve livet/Du og jeg* (1984)
* Knutsen & Ludvigsen: *[[Knutsen & Ludvigsen samleplate]]* (1984)
* Dollie De Luxe: *Life Was Made for Living/Vive la vie* (1984)
* Dollie De Luxe: *[[Dollie de Luxe (album)|Dollie de Luxe]]* (1984)
* Ole I'Dole: *[[Popaganda]]* (1985)
* Dollie De Luxe: *Vilja/Whatever You Want* (1985)
* Dollie De Luxe: *Carmen/Gimme Some Lovin*' (1985)
* Ole I'Dole: *Ayatollah/Ann Helen* (1985)
* Dollie De Luxe: *Queen of the Night/Satisfaction* (1986)
* Dollie De Luxe: *[[Rock vs. Opera]]* (1986)
* Ludvigsens Hostesaft: *Skinnsalong/Forrest i køen* (1987)
* Dollie De Luxe: *[[Which Witch (album)|Which Witch]]* (1987)
* Ludvigsens Hostesaft: *[[Ludvigsens Hostesaft]]* (1987)
* Dollie De Luxe: *Eternally* (1987)
* Ludvigsens Hostesaft/Dollie De Luxe: *Hostesaft - Kosteskaft* (1987)
* Dollie De Luxe: *She Devil* (1987)
* Dollie: *[[Which Witch på Slottsfjellet]]* (1990)
* Dollie De Luxe: *[[Which Witch &ndash; London Cast Album]]* (1993)
* Dollie De Luxe: *[[Prinsessens utvalgte]]* (1995)
* Knutsen & Ludvigsen: *Dum og deilig/Hallo Hallo!* (1996)
* Knutsen & Ludvigsen: *[[Knutsen & Ludvigsens beste]]* (1996)

## Eksterne lenker
* Notabene Records Discogs
Megården tunnel (Polarbanen)

**Megården tunnel** er en tunnel i Sørfold som ble påbegynt under andre verdenskrig. Tunnelen var tiltenkt Polarbanen, og den skulle gå fra den planlagte stasjonen Megården i sør til sundet Trengselet, mellom Nordfjorden og Tørrfjorden, i nord. Megården tunnel skulle få en lengde på  meter, men ved krigens slutt i 1945 var det bare konstruert 467 meter stoll fra det sørlige innslaget og 143 meter fra det nordlige.

Ved Trengelet er innslaget til tunnelen synlig fra Trengsel bru på europavei 6. Fra innslaget var planlagt en jernbanebru over fjorden som ville gått parallelt med veibroen på europaveien.

## Referanser


## Eksterne lenker
* Thomas Lillevolds historieside, Megården tunnel. Bilder og kart.
* Bilde av Megården tunnel sitt nordlige innslag.